
עוצמה והעצמה – הכינוס הארצי של העובדים הסוציאליים יתקיים בשבוע הבא בת"א, בסימן 80 שנה לעבודה הסוציאלית בישראל
ימים שני ושלישי, 20-21 בנובמבר 2017, מלון דיוויד אינטרקונטיננטל בתל-אביב


למעלה מ-550 מחקרים, פרויקטים, תוכניות ושיטות טיפול והתערבות, לצד סוגיות שונות ומגוונות מחיי העבודה הסוציאלית, יוצגו לראשונה ב-130 מושבים, שולחנות עגולים וסימפוזיונים, במסגרת הכינוס הארצי ה-19 של איגוד העובדים הסוציאליים, שיתקיים בשבוע הבא, במלון דיוויד אינטרקונטיננטל, בסימן "עוצמה והעצמה – 80 שנה לעבודה הסוציאלית בישראל".

בשני ימי הכינוס, הנערך אחת ל-3 שנים, אמורים להשתתף כ- 3,000 עובדות ועובדים סוציאליים מכל הארץ, תינתן במה לעובדים הסוציאליים, קובעי מדיניות וחוקרים מהאקדמיה, שיציגו את העשייה הנרחבת ואת הידע החדש שרכשו, במגוון רחב של תחומים הנוגעים בכל תחומי החיים, ויעלו לדיון סוגיות ואתגרים איתם מתמודדים העובדים הסוציאליים במציאות היומיומית. 

יו"ר איגוד העובדים הסוציאליים, צפרא דוויק, אמרה כי העובדים הסוציאליים נוגעים בכל היבט קיומי של כל האוכלוסיות. "מקצוע העבודה הסוציאלית הוא אחד המקצועות הבודדים שמתחדשים ומתפתחים כל הזמן והכינוס הזה, הנערך מידי כשלוש שנים, מהווה במה להחלפת ידע, למידה מהצלחות ושיתוף", אומרת דוויק. 

לדבריה, תקופה זו אינה קלה מבחינה חברתית וכלכלית ואוכלוסיות הולכות וגדלות נזקקות לעזרתם של העובדים הסוציאליים, הן בשירותי הרווחה, הן במערכות הבריאות, השיקום, מיצוי זכויות וכדומה. "אנחנו נדרשים ודורשים מעצמנו למצוא מענים יצירתיים והתערבויות חדשניות לסיוע בפתרון בעיות וזאת בהיעדר מענים מספקים על-ידי המדינה ובמצב של תקינת חסר ומעמסה קשה ביותר בכל תחומי העבודה הסוציאלית", אומרת צפרא דוויק, יו"ר איגוד העובדים הסוציאליים. "ביטחונה החברתי של ישראל נמצא בסכנה".  

במסגרת הכינוס יוענקו על-ידי שר העבודה והרווחה, חיים כץ, יו"ר ההסתדרות, אבי ניסנקורן ויו"ר מרכז השלטון המקומי, חיים ביבס, אותות הוקרה ומצוינות בעבודה סוציאלית. בין הזוכים: מנהלת השירות לעבודה סוציאלית לשעבר בקופ"ח כללית, חני שליט, שזכתה בפרס מפעל חיים ע"ש הנרייטה סולד; פרופ' אשר בן-אריה, מנכ"ל מכון חרוב, וצוות ועדת ההיגוי של כנס "נערות משנות עולם", שזכו בפרס על יזמות וחדשנות מקצועיים; דליה אהוד על תרומה לקידום הרווחה והעוסקים בה בישראל; דורון וילנר, אחראי על תחום העבודה הסוציאלית במחלקה לרפואה דחופה בבי"ח איכילוב בת"א, על תרומה לחוסנם של הפרט או הקהילה במצבי חולי, משבר וחירום; פרופ' עינת פלד מאוניברסיטת ת"א, על תרומה מיוחדת כמרצה או מורה באקדמיה; ו-סעיד עואבדה, עובד סוציאלי באגף לשירותים חברתיים בנצרת, שזכה באות הוקרה לעובד סוציאלי צעיר.

[bookmark: _GoBack]ביומו השני של הכנס (יום שלישי, בשעה 10:00) יתקיים פאנל, בהנחיית מתן חודורוב מערוץ 10, בנושא "רווחה וכלכלה ניאו-ליברלית – הילכו שניהם יחד?", במסגרתו ישבו לראשונה על במה אחת פרופ' ירון זליכה ופרופ' אבי שמחון, שכל אחד מהם עמד בראש ועדה לבחינת מצבם של הנכים והעלאת קצבאותיהם. עוד ישתתפו בפאנל חה"כ סתיו שפיר (המחנה הציוני), ד"ר מיכל קורא ועו"ס גילי תמיר, מתאגיד השידור "כאן".

כינוס איגוד העובדים הסוציאליים יתקיים בימי שני ושלישי, 20-21 בנובמבר 2017, במלון דיוויד אינטרקונטיננטל בתל-אביב. כיו"ר הוועדה המדעית שלו משמשת פרופ' מיכל שמאי, מאוניברסיטת חיפה ויושבות ראש הוועדה המכינה עו"ס חנה סלוצקי ועו"ס חנה גן.

לתוכנית המלאה של הכינוס: 
https://events.eventact.com/ProgramView/ProgramOverview.aspx?Event=28426&Agenda=11501&lang=he

--------------------------------------------------------------------------------------------
לפרטים נוספים ואישור הגעה לכל אחד מימי הכנס:
דוד גולן, דובר איגוד העובדים הסוציאליים – טלפון: 050-5702070
[image: ]
image1.jpeg
IDIATIT

N'ADLONI NIWpPN




image2.jpeg
&

1SPRA

david@golan-pr.co.il | 03-2075753 .0p9 | 050-5702070 .1 | 03-9075752 .01 wrwrwmes




